Source: https://www.zakonypreludi.sk/zz/2003-422
Timestamp: 2020-04-08 06:16:33+00:00
Document Index: 14065962

Matched Legal Cases: ['§ 8', '§ 8', '§ 1', '§ 11', '§ 18', '§ 1', '§ 2', '§ 1', '§ 13', '§ 1', '§ 13', '§ 1', '§ 1', '§ 21', '§ 12', '§ 12', '§ 10']

422/2003 Z. z. Opatrenie Ministerstva školstva Slovenskej republiky o úprave dispozičných oprávnení správcov majetk... | Aktuálne znenie
422/2003 Z. z.
Opatrenie č. 422/2003 Z. z.Opatrenie Ministerstva školstva Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva školstva Slovenskej republiky pri nakladaní s majetkom štátu
(v znení č. 78/2007 Z. z., 26/2009 Z. z.)
Účinnosť od 15.02.2009 do30.11.2014
Aktuálne znenie 15.02.2009 - 30.11.2014
z 9. októbra 2003
o úprave dispozičných oprávnení správcov majetku štátu v zriaďovateľskej pôsobnosti Ministerstva školstva Slovenskej republiky pri nakladaní s majetkom štátu
Toto opatrenie sa vzťahuje na správcov majetku štátu (ďalej len „správca") v zriaďovateľskej a vecnej pôsobnosti ministerstva, ktorými na účely tohto opatrenia sú
b) Štátna školská inšpekcia,2)
c) Agentúra na podporu výskumu a vývoja,3)
d) krajské školské úrady,4)
e) školy a školské zariadenia v zriaďovateľskej pôsobnosti krajského školského úradu.4)
(k § 8a ods. 6 písm. h) zákona)
Povinnosť vykonať osobitné ponukové konanie podľa § 8a ods. 1 zákona sa na správcov uvedených v § 1 tohto opatrenia vzťahuje, ak
a) predmetom prevodu sú prostriedky výpočtovej, reprodukčnej a telekomunikačnej techniky a dopravné prostriedky s výnimkou prevodu na účely uvedené v § 11 ods. 7 zákona a v § 18i zákona a
b) neuplynulo viac ako päť rokov od dátumu nadobudnutia vecí uvedených v písmene a).
Na platnosť zmluvy o zámene správy majetku štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy majetku štátu dávajú hnuteľné veci štátu uvedené v § 2 tohto opatrenia iným správcom, ako sú uvedení v § 1 ods. 1 písm. a) zákona.
(k § 13 ods. 10 zákona)
(1) Na platnosť zmluvy o výpožičke nehnuteľných vecí štátu uzatvorenej správcami uvedenými v § 1 tohto opatrenia sa vyžaduje súhlas ministerstva, ak sa zmluva uzatvára s osobami uvedenými v § 13 ods. 8 písm. a) a d) zákona.
(2) Na platnosť zmluvy o výpožičke sa vyžaduje súhlas ministerstva, ak správcovia uvedení v § 1 tohto opatrenia prenechávajú do výpožičky hnuteľné veci štátu iným vypožičiavateľom, ako sú uvedení v § 1 ods. 1 písm. a) zákona.
Zrušuje sa opatrenie Ministerstva školstva Slovenskej republiky č. 341/2001 Z. z. o úprave dispozičných oprávnení správcov majetku štátu v zriaďovateľskej pôsobnosti Ministerstva školstva Slovenskej republiky pri nakladaní s majetkom štátu.
Toto opatrenie nadobúda účinnosť 1. novembra 2003.
1) § 21 ods. 5 písm. b) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.
2) § 12 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
3) § 12 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
4) § 10 zákona č. 596/2003 Z. z. v znení neskorších predpisov.